বিশ্বের ক্ষুদ্রতম বাষ্পীয় ইঞ্জিন : জার্মানির গবেষকেরা বিশ্বের ক্ষুদ্রতম বাষ্পীয় ইঞ্জিন উদ্ভাবন করেছেন। এ ইঞ্জিন এতই ছোট যে, তা মাইক্রোস্কোপ ছাড়া দেখা সম্ভব নয়। ইউনিভার্সিটি অব স্টুটগার্ট এবং ম্যাক্স প্ল্যাংক ইনস্টিটিউট ফর ইনটেলিজেন্ট সিস্টেমসের গবেষকেরা আলোচিত ২০১১ সালে এই ক্ষুদ্রতম বাষ্পীয় ইঞ্জিন তৈরি করেছেন। ভাসমান একটি কণার ওপর গবেষকেরা লেজার বিম ফেলে এ ইঞ্জিনটি তৈরি করেছেন। ক্ষুদ্র বাষ্পীয় ইঞ্জিন হলেও এর মধ্যে বড় আকারের ইঞ্জিনের মতো সব কাজই করা সম্ভব। ক্ষুদ্রতম ইঞ্জিনটি অণুর চেয়ে ১০ হাজার গুণ বড় হওয়ায় এর গতিও পর্যবেক্ষণ করা যায়। বড় আকারের বাষ্পীয় ইঞ্জিনে শক্তি জোগাতে যেখানে কয়লা ব্যবহৃত হতো পানিতে ভাসমান থাকায় পানির অণুর সাথে সংঘর্ষে খুদে এ ইঞ্জিনে শক্তি তৈরি হয়।